|  |
| --- |
| Министерски съвет |
| |  |  | | --- | --- | | брой: 49, от дата 13.6.2014 г.   Официален раздел / МИНИСТЕРСКИ СЪВЕТ | стр.14 | |
|  |
|  |
| Постановление № 141 от 4 юни 2014 г. за одобряване на допълнителни трансфери за 2014 г. за стипендии за образователни резултати на общинските училища |
|  |
| **ПОСТАНОВЛЕНИЕ № 141 ОТ 4 ЮНИ 2014 Г.**  **за одобряване на допълнителни трансфери за 2014 г. за стипендии за образователни резултати на общинските училища**  МИНИСТЕРСКИЯТ СЪВЕТ  ПОСТАНОВИ:  **Чл. 1.** (1) Одобрява допълнителни трансфери в размер 1 284 712 лв. за изплащане на стипендии за образователни резултати от държавни зрелостни изпити по български език и литература и по математика на общинските училища, разпределени съгласно приложението.  (2) Допълнителните трансфери по ал. 1 да се осигурят за сметка на намаление на утвърдените разходи по „Политика в областта на всеобхватно, достъпно и качествено образование и обучение в предучилищното възпитание и подготовка и училищното образование. Учене през целия живот“, бюджетна програма „Улесняване на достъпа до образование. Приобщаващо образование“ по бюджета на Министерството на образованието и науката за 2014 г.  (3) Допълнителните трансфери се предоставят по бюджетите на общините от централния бюджет под формата на обща субсидия за делегираните от държавата дейности за сметка на намаление на бюджетното взаимоотношение на централния бюджет с бюджета на Министерството на образованието и науката за 2014 г.  **Чл. 2.** Със сумата по чл. 1, ал. 1 да се намалят показателите по чл. 16, ал. 3 от Закона за държавния бюджет на Република България за 2014 г.  **Чл. 3.** Министърът на образованието и науката да извърши съответните промени по бюджета си и да уведоми министъра на финансите.  **Чл. 4.** Министърът на финансите да извърши налагащите се промени по централния бюджет, включително по бюджетните взаимоотношения на общините с централния бюджет за 2014 г.  **Заключителни разпоредби**  **§ 1.** Постановлението се приема на основание чл. 109, ал. 3 от Закона за публичните финанси, чл. 89 от Закона за държавния бюджет на Република България за 2014 г. и във връзка с чл. 2, ал. 5 и 6 от Постановление № 33 на Министерския съвет от 2013 г. за условията за получаване на стипендии от учениците след завършено основно образование (ДВ, бр. 17 от 2013 г.).  **§ 2.** Изпълнението на постановлението се възлага на министъра на образованието и науката и на кметовете на общини.  Министър-председател: **Пламен Орешарски**  Главен секретар на Министерския съвет: **Нина Ставрева**  Приложение към чл. 1, ал. 1  **Средства за стипендии на ученици след завършено основно образование, разпределени въз основа на постигнатите образователни резултати на училищата**   | Община | Средства  (в лв.) | | --- | --- | | 1 | 2 | | Благоевград | 35 853 | | Гоце Делчев | 16 798 | | Петрич | 17 834 | | Cандански | 15 207 | | Бургас | 93 004 | | Bарна | 109 166 | | Bелико Tърново | 32 893 | | Bидин | 23 384 | | Bраца | 11 460 | | Габрово | 5 420 | | Добрич | 26 305 | | Kрумовград | 5 500 | | Kърджали | 33 750 | | Дупница | 11 988 | | Kюстендил | 10 841 | | Ловеч | 26 678 | | Tроян | 10 471 | | Mонтана | 23 384 | | Пазарджик | 31 192 | | Перник | 15 207 | | Плевен | 36 260 | | Kнежа | 1 620 | | Kарлово | 3 980 | | Пловдив | 136 924 | | Pазград | 19 030 | | Pусе | 38 105 | | Cилистра | 4 300 | | Cливен | 31 820 | | Златоград | 5 180 | | Cмолян | 10 560 | | Столична община | 285 055 | | Правец | 13 172 | | Cамоков | 4 280 | | Kазанлък | 12 136 | | Cтара Загора | 54 394 | | Чирпан | 8 584 | | Tърговище | 2 140 | | Димитровград | 9 640 | | Xасково | 17 720 | | Шумен | 16 640 | | Eлхово | 4 220 | | Ямбол | 12 617 |     3927 |
|  |